கேள்வி: பாம்பே பேக்கரி - வரலாறு குறித்து விரிவாக சொல்லுங்கள்.
பதில்: பாம்பே பேக்கரி 1911 ஆம் ஆண்டு பலாச் ராய் கங்காராம் ததானி என்பவரால் நிறுவப்பட்டது. சிந்து மாகாணத்தைச் சேர்ந்த தாது நகரத்தில் ஓர் இந்து அமில் இனத்தில் இவர் பிறந்தார். 1948 ஆம் ஆண்டில் பலாச் ராய் கங்காராம் ததானி இறந்தார். இவரின் மகன் கிசிஞ்சந்து ததானி பாம்பே பேக்கரியின் உரிமையாளரானார். வணிகத்தை நன்றாக இவர் விரிவுபடுத்தினார். பேக்கரிக்குத் தேவையான சுவைக்காகப் பல புதிய சமையல் குறிப்புகளை எழுதினார். பாம்பே பேக்கரியில் சாக்லேட் அடிப்படையிலான ரொட்டிகள், பிசுகட்கள் மற்றும் கேக்குகள் தயாரிக்கப்பட்டன. அவற்றில் சுத்தமான பொருட்கள் சேர்க்கப்பட்டன. 1960 ஆம் ஆண்டில் கிசிஞ்சந்து ததானி இறந்த பிறகு, இவரின் மகன் குமார் ததானி தனது சித்தப்பாவுடன் குடும்ப வியாபாரத்தின் பொறுப்பை எடுத்துக் கொண்டார். இவர் 2010 ஆம் ஆண்டு சூன் மாதம் ஐதராபாத்தில் காலமானார். ஒன்றேகால் நூற்றாண்டாக பாம்பே பேக்கரியில் பாரம்பரிய முறையிலேயே கேக்கு தயாரிக்கப்பட்டது. அதற்காக எந்த இயந்திரமும் பயன்படுத்தப்பட்டதில்லை. பாதாம் அரைக்க மட்டுமே இயந்திரம் பயன்படுத்தப்பட்டது.2014 ஆம் ஆண்டில், ஒரு முன்னாள் பேக்கர் ஒருவரால் பாம்பே பேக்கரியின் இரகசிய செய்முறை பகிரங்கப்படுத்தப்பட்டது.